РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на комисия ”Управление на собствеността”
към Пленума на Висшия съдебен съвет, проведено на 12.09.2018 г.

Днес, 12.09.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 19/05.07.2018 г., т. 67 :

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Боян Новански
                                                                                      Огнян Дамянов

	ОТСЪСТВАТ: Стефан Гроздев, Пламена Цветанова и Олга Керелска.

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт” и инж. Дениза Павлова – началник отдел „Инвестиции и строителство”  в дирекция „Управление на собствеността на съдебната власт”.

І. Поканени за изслушване в заседание на КУС:

1. ОТНОСНО: Изслушване на и.ф. председателя на Районен съд гр. Дупница.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТТЕГЛЯ т. 1 от настоящия дневен ред, предвид ползван платен годишен отпуск от Людмила Панайотова – и.ф. председател на Районен съд гр. Дупница за периода от 22.08.2018 г. – 16.10.2018 г.

ІІ. Инвестиционна дейност:

2. ОТНОСНО: Изготвени „Техническа спецификация“, „Критерии за подбор“ и „Методика за оценка“ към документация за участие в обществена поръчка за проектиране и строителство с предмет: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура.“ 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА изготвените:
1. „ТЕХНИЧЕСКА СПЕЦИФИКАЦИЯ” към документацията за участие в обществена поръчка с предмет „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура”;
2. „ТЕХНИЧЕСКО ЗАДАНИЕ – ПРИЛОЖЕНИЕ № 1” към „ТЕХНИЧЕСКА СПЕЦИФИКАЦИЯ” на документацията за участие в обществена поръчка с предмет „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура”;
3. КРИТЕРИИ ЗА ПОДБОР с минималните изисквания за допустимост по отношение на участниците в процедурата с цел установяване на възможността им за изпълнение на поръчката.
4. МЕТОДИКА ЗА ОЦЕНКА.

2.2. ИЗПРАЩА решението по т. 2 от настоящия протокол на Дирекция „Правна” в АВСС, по компетентност и за последващи действия.

3. ОТНОСНО: Съгласуване документация за провеждане на обществена поръчка с предмет: „Текущ ремонт на санитарни възли (WC) в Съдебна палата – гр. Добрич, ул. „Д-р Константин Стоилов“ № 7, по писмо рег. № ВСС-10828/28.08.2018 г. от г-жа Галатея Ханджиева - председател на Окръжен съд гр. Добрич.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на т. 3 от настоящия дневен ред за следващото заседание на Комисията.

4. ОТНОСНО: Писмо с вх. № ВСС-9320/31.08.2018 г. от Областния управител на област Стара Загора относно учредяване на право на пристрояване върху 6,84 кв. м. от поземлен имот с идентентификатор № 68850.503.394 по КККР на гр. Стара Загора, за обект „Изграждане на два броя асансьори, ремонт на южна и северна фасада на вътрешния двор на Съдебна палата гр. Стара Загора, бул. „Митрополит Методий Кусев“ № 33“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за сведение направеното предложение от Областния управител на област Стара Загора относно предоставяне безвъзмездно за управление на ВСС на недвижим имот – частна държавна собственост, представляващ ПИ иден. № 68850.503.394   с площ 4 039 кв.м., застроен със сградата на Съдебната палата Стара Загора, по реда на чл. 15, ал. 1 и ал. 2 от ЗДС и чл. 6, ал. 3 от ППЗДС. 

4.2. ВЪЗЛАГА на отдел „Управление на собствеността“, за следващото заседание на Комисията да направи преценка на плюсовете и минусите на  предложенията от областния управител на област Стара Загора и да предложи проект на решение на КУС. 

5. ОТНОСНО: Изпълнение на Решение по т. 12.2  от протокол № 22/27.06.2018 г. на Комисия „Управление на собствеността“ за преглед на сградния фонд на ВСС в гр. Девня.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА изготвения доклад от Владимир Димитров – и.д. началник отдел „Управление на собствеността” и инж. Димитър Шиклев – главен експерт в отдел „Инвестиции и строителство” за извършен оглед на сградния фонд на ВСС в гр. Девня, както и констатациите от него.

-	Инвестиционна дейност – текущи ремонти:

6. ОТНОСНО: Писмо от председателя на Административен съд гр. Варна с вх. № ВСС-10546/20.08.2018 г. с искане за увеличение  на средствата, отпуснати по бюджетната сметка на съда с цел довършване на  започнат текущ ремонт, поради възникнали допълнителни СМР, на стойност  4 504,48 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Приема за целесъобразно извършването на разход с цел довършване на  започнат текущ ремонт, поради възникнали допълнителни СМР в сградата на Административен съд гр. Варна в размер на 4 505 лв. с ДДС. 

      Мотиви: В количествено-стойностната сметка няма заложени непредвидени работи. При извършване на ремонта е установена разлика в заложените в КСС и измерените количества СМР, установени с протокол.

    6.2. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на  Административен съд гр. Варна.

7. ОТНОСНО: Писмо от председателя на Районен съд гр. Бяла с вх. № ВСС-842/02.07.2018 г. с искане за отпускане на средства за текущ ремонт на помещения, направа на силова и слаботокова  инсталации /8 372,76 лв. с ДДС/; демонтаж и монтаж климатици /2 750 лв. с ДДС/ и  доставка  и  монтаж  на  два климатика /3 530 лв. с ДДС/ с цел преместване на съда по време на строителството на нова Съдебна палата. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И: 

7.1. Извършването на разход за направа на силова и слаботокова инсталации и демонтаж и монтаж на климатици в новопредоставени помещения с цел преместване на съда по време на строителството на нова Съдебна палата Бяла е целесъобразно. Стойността на разхода за външна услуга съгласно най-ниските оферти /на ЕТ„РОБЕРТО – Владислав Ангелов“ за монтаж и демонтаж, и на „Елстарт“ ООД за ел. инсталациите/ е  11 473 лв. с ДДС. 

Мотиви: Ремонтът е необходим – сградата на съдебната палата ще бъде съборена, и по време на новото строителство съдът ще се помещава в отстъпен за 5 години общински имот.

        7.2. Извършването на разход за доставка и монтаж на два климатика в новопредоставени помещения с цел преместване на съда по време на строителството на нова Съдебна палата Бяла е целесъобразно. Стойността на разхода за придобиване на ДМА е 3 100 лв. съгласно приетите с Решение по т.32 от протокол №10/16.03.2017 год. на Пленума на ВСС лимити.

 Мотиви: Цената на избраните климатици надхвърля утвърдените лимити. 

7.3. ИЗПРАЩА решението по т. 7 от настоящия протокол на Комисия „Бюджет и финанси”, за корекция на бюджета на Районен съд гр. Бяла.

8. ОТНОСНО: Писмо от председателя на Районен съд гр. Пирдоп с вх. № ВСС-842/20.06.2018 г.  за осигуряване на достъпна среда – текущ ремонт на стълбище и междуетажни площадки  на стойност 8 575,61 лв. с ДДС

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Приема за целесъобразно извършването на разход за текущ ремонт  на стълбище и междуетажни площадки на стойност 8 576 лв. с ДДС в сградата на Районен съд гр. Пирдоп съгласно най-ниската оферта - на фирма „ИНДСТРОЙ“ ЕООД. 

      Мотиви: До момента не е изготвена тръжна документация за осигуряване на достъпна среда. По-нататъшното изчакване е нецелесъобразно. Договорът с „БИМ Консултинг“ ЕООД за изготвяне на тръжна документация е прекратен и финансирането ще се осъществи отделно.

    8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на  Районен съд гр. Пирдоп.
ІІІ. Управление на собствеността 

9. ОТНОСНО: Изменение на решение по т. 45.4. и т. 45.5. по протокол № 28/21.09.2017 г. на Пленума на ВСС за стопанисване на имот – частна държавна собственост в гр. София, ул. „Г. С. Раковски” № 185.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	9.1. ПРЕДЛАГА на Пленума на Висшия съдебен съвет да вземе следното решение:

1.	ОТМЕНЯ решението си по т. 45.4  по протокол № 28/21.09.2017 г., с което на административния ръководител на Софийска градска прокуратура е предоставен за ползване имот – частна държавна собственост, находящ се в гр. София, ул. „Г. С. Раковски” № 185.

2.	ОТМЕНЯ решението си по т. 45.5  по протокол № 28/21.09.2017 г., с което на административния ръководител на Софийска градска прокуратура е възложено стопанисването на имот – частна държавна собственост, находящ се в гр. София, ул. „Г. С. Раковски” № 185.

	9.2. ВНАСЯ предложението като редовна точка в следващо редовно заседание на Пленума на Висшия съдебен съвет.

10. ОТНОСНО: Доклад от Анжела Цветанова – старши експерт – юрист в отдел „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА разглеждането на т. 10 от настоящия дневен ред, за обсъждане и вземане на решение от Комисия „Управление на собствеността” в пълният й състав.

11. ОТНОСНО: Проект на решение за упълномощаване на представляващия Висшия съдебен съвет да подпише анекс към договор № ВСС-2452/16.02.2017 г. с кмета на община Велинград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	11.1. ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет да подпише Анекс към Договор за безвъзмездно право на управление № ВСС-2452/16.02.2018 г. между Висшия съдебен съвет и община Велинград.

	11.2. ВНАСЯ предложението като редовна точка в следващо редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/       ЕВГЕНИ ДИКОВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: 

1.	/п/ БОЯН НОВАНСКИ

2.	/п/ ОГНЯН ДАМЯНОВ